MINU TAEVAS
Taevas on lastepärane.
Tule vaatama Taevalinna, mis asub mäe otsas.
Ta andis tuulele väe lennutada sind taevasel küüdil,
näidates asju, mida Ta sinu jaoks on valmistanud.
Taevas saad ehitada koos sealsete abilistega
ja kasutada tööriistu, mida ei osanud Maa peal kasutada.
Neiud rõõmustavad mängulossides, mõeldes välja uusi kostüümimänge.
Taevases riidekapis on kortsumatud isepuhastuvad kleidid,
mis kasvavad sinu mõõtude järgi
ning muudavad moodi ja värvi sinu meele järgi.
Lõvi ja vasikas käivad koos ja väikesed lapsed karjatavad neid.
Kõik mängivad rahumeelselt koos Pühal mäel.
Kõik on täis Issanda ligiolu.
Issand valmistas lilledest ja puudest mänguväljaku.
Kõike seda saad näha ja rõõmust rõkatada.
Sinu Jumal rõõmustab su üle.
Saad purjetada lehepaadiga või sukelduda Elava vee voogudesse.
Jõe põhi on kaetud kalliskividega, mida võid võtta ning üles tuua.
Kuhu kadusid su sõbrad ja väikesed lemmikloomad?
Nad on sind aias ootamas.
Võid süüa maitsvat toitu ja valida loendamatult maiustusi.
Süüa Kuninga laua ääres.
Saad lennata, liuelda või rännata pilvelaeval.
Need on beebid,
kes on toodud Maa pealt Taevasesse lasteaeda hoiule.
Inglid hoolitsevad suure armastusega nende eest,
ja ühegagi neist ei juhtu midagi halba.
Taevas ei ole väsimust, kiirust
ega olukorda, kus öeldakse: "Mine ära, mul pole aega."
Lisaks võid lugeda elavat Eluraamatut.
Tõlge: Mare Peterson